b'\n_START_ARTICLE_\nHrvoje Macanovi\xc4\x87\n_START_PARAGRAPH_\nHrvoje Macanovi\xc4\x87 (Arbanasi, 1. lipnja 1904. - Mali Lo\xc5\xa1inj, 4. sije\xc4\x8dnja 1980.), hrvatski \xc5\xa1porta\xc5\xa1, novinar i \xc5\xa1portski djelatnik.\n_START_SECTION_\n\xc5\xbdivotopis\n_START_PARAGRAPH_\nU mladosti se bavio sportom; plivanjem, vaterpolom, nogometom. Od 1926. radio je u listu Novosti, gdje je kasnije bio i glavni urednik (od 1936. do ga\xc5\xa1enja lista 1941. godine), kao i na Radiju Zagreb kao urednik sporta, te na Televiziji Zagreb._NEWLINE_Jedan je od predstavnika Jugoslavije u me\xc4\x91unarodnom skija\xc5\xa1kom savezu (FIS) prije II. svjetskog rata. Napisao je scenarij za film Plavi 9, prvi hrvatski \xc5\xa1portski film._NEWLINE_Po maj\xc4\x8dinoj strani, podrijetlom iz Malog Lo\xc5\xa1inja, ondje po njemu nosi ime gradska \xc5\xa1portska dvorana. Dobitnik je nagrade za \xc5\xbeivotno djelo Hrvatskog zbora sportskih novinara 1979. godine. Preminuo je 1980. u Malom Lo\xc5\xa1inju, iz kojega je nekoliko dana prije izvijestio s novogodi\xc5\xa1njih natjecanja u podvodnom ribolovu. Pokopan je u Zagrebu._NEWLINE_Hrvatsku je \xc5\xa1portsku povijest obilje\xc5\xbeio time \xc5\xa1to je (po nalogu Partije i beogradskih krugova) zahtijevao da se umjesto oblika "\xc5\xa1port" u hrvatskom rabi oblik "sport", a s njime je zbog toga ranih 1950-ih dramati\xc4\x8dne okr\xc5\xa1aje vodio \xc5\xa1portski urednik Miro Mihovilovi\xc4\x87'